เรื่องร้องเรียน: บ้าน52/23ยังคงนำรถมาจอดกีดขวางล้ำเข้ามาในช่องทางเดินรถและรถที่จอดอีกฝั่งน่าจะเป็นรถจากคอนโดใกล้เคียงและตามภาพจะเห็นว่ามีรถกำลังขับออกปากซอยแทรกอยู่ตรงกลาง จากภาพจะเห็นว่าถึงแม้จะขับผ่านได้แต่ไม่สะดวกและปลอดภัยตามวิสัยปกติของคนทั่วไปที่ใช้รถใช้ทาง ทั้งๆ ที่ตำรวจจราจรจากสน.พหลโยธินได้ส่งข้อความและภาพมาแจ้งผ่านระบบร้องเรียนว่าได้มาบังคับใช้กฎหมายกับบ้านดังกล่าวถึง2วันติดกัน ทั้ง28และ29มี.ค.แต่บ้านดังกล่าวก็แสดงเจตนาฝ่าฝืนกฎหมาย โดยนำรถกลับมาจอดอีก เจตนาจะใช้ทางสาธารณะเป็นที่จอดรถส่วนตัว ไม่เคารพสิทธิผู้อื่น และรถจากที่อื่นพอเห็นว่าจอดตามทางกันได้ก็พากันมาจอดร่วมด้วยอย่างที่เห็นในภาพ กรุณาบังคับใช้อำนาจหน้าที่ตามกฎหมายอย่างเคร่งครัดและต่อเนื่องเพื่อช่วยแก้ไขปัญหาที่ร้องเรียนมานานปีกว่าให้ด้วยค่ะ ณ เวลาที่ส่งเรื่องร้องเรียนนี้บ้านดังกล่าวได้เคลื่อนรถออกไปแล้ว แต่ก็จะนำกลับมาจอดใหม่อีก เพราะ2วันที่ผ่านมามีตำรวจเข้ามา บ้านดังกล่าวก็จะเลี่ยงเคลื่อนรถออกไปชั่วคราวและก็นำกลับมาจอดใหม่อีก
การดำเนินการของเจ้าหน้าที่: เรียนท่านผู้แจ้งข้อมูล สน.พหลโยธิน รับทราบข้อมูล พร้อมจัดเจ้าหน้าที่ตำรวจตรวจสอบบริเวณดังกล่าว แต่ไม่พบรถจอดกีดขวางในบริเวณดังกล่าว ทั้งนี้ สน.พหลโยธิน ได้กำชับเจ้าหน้าที่ให้ตรวจสอบอย่างต่อเนื่อง หากพบการกระทำความผิดให้ดำเนินการตามอำนาจหน้าที่ต่อไป
ความเห็นของผู้แจ้ง: ขอบคุณมากค่ะ ที่ช่วยดำเนินการให้อย่างรวดเร็ว ช่วยจัดระเบียบสังคมและทำให้กฎหมายมีความหมาย สังเกตุว่าตั้งแต่เจ้าหน้าที่ดำเนินการตามกฎหมายอย่างเคร่งครัด ทำให้ถนนในซอยเรียบร้อยสะดวกในการใช้รถสัญจรมากขึ้น มีแค่บางบ้านที่ยังใช้ทางสาธารณะหน้าบ้านเป็นที่จอดรถส่วนตัว และที่ทำเป็นประจำทำมานานต่อเนื่องคือบ้าน 52/23ที่ร้องเรียนมานี้ และเนื่องจากเป็นทางที่บ้านดิฉันใช้เข้าออกบ้านและปากซอยเป็นประจำ จึงยังคงไม่ได้รับความสะดวกและปลอดภัยในการใช้ทาง
พื้นที่: แขวงจอมพล เขตจตุจักร กรุงเทพมหานคร